Conon Atheniensis

Conon (Graece ) (natus ante annum 444 a.C.n. ut putatur Athenis; mortuus circa annum 390 a.C.n. in insula Cypro) fuit dux classis Atheniensis qui rebus publicis patriae suae adsiduam operam dedit. Anno 405 a.C.n. post cladem ad Aegos Potamum ab Atheniensibus acceptam octo navibus reliquis ad regem Salaminis Euagoram I confugit et in insula Cypro consedit ubi occasionem meliorem exspectabatIsocrates,  Euagoras 51-4.. Anno 394 a.C.n. a Persis adiutus magnam victoriam navalem de Lacedaemoniis ad Cnidum rettulitXenophon, Hellenica IV.3.10-12. Diodorus Siculus XIV.83. Pausanias VI.3.16 et VI.7.6. Isocrates, Paneg. 142-3. qua eorum hegemoniam navalem post bellum Peloponnesiacum partam omnino labefecit. Paulo post longos muros inter urbem Atheniensium et Piraeum portum ductos, qui iussu victorum tempore triginta tyrannorum solo aequati erant, reficiendos curavit. Simul templum Aphroditae in Piraeo dedicavit quia illam deam Cnidii maxime venerabanturPausanias, Graeciae descriptio I.1.3 et I.2.2.. 

Tanta beneficia ut quodam modo rependerent Athenienses ipsius statuam et filii Timothei et Cyprorum regis Evagorae illius qui Phoenissas triremes ut Cononi traderet Artaxerxi II persuaseratEtenim Persae classem Cononi praestiterunt qua Lacedaemonios vicit. in Ceramico ad porticum regiam erexerunt. Samii quoque ad templum Herae et Erythraei in ForoDie Inschriften von Erythrai und Klazomenai. Bonn, Habelt, 1972 ː 6. et Ephesii ad templum Artemidis statuam Cononis dedicarantPausanias VI.3.16. ː ita late eius victoria celebrata est.Pausanias, Graeciae descriptio I.3.2. Et alteram in Acropoli ibid. I.24.3.
 Notae 

 Fontes 
Aristoteles, Ars Rhetorica II.23.11 (1398b).
 Cornelius Nepos IXː Conon
 Demosthenes, Adversus Leptinem 68-74
 Isocrates, Ad Philippum 61-64 et Euagoras 51-57
Lysias, oratio XIX pro Aristophanis bonis
Xenophon, Hellenica

 Bibliographia 
 Karl-Wilhelm Welwei: Das klassische Athen. Demokratie und Machtpolitik im 5. und 4. Jahrhundert. Darmstadii 1999, p. 452 (Index, s. v. Konon).
 Duane A. March: Konon and the Great King’s Fleet. In: Historia. Vol. 46, Nr. 3, 1997, p. 257–269.


 Nexus externi 
 Cornelius Nepos: Liber de excellentibus ducibus exterarum gentium, 9 de Conone (Latine ac Theodisce)

Categoria:Milites Graeci antiqui
Categoria:Ductores exercitus
Categoria:Historia Athenarum
Categoria:Nati saeculo 5 a.C.n.
Categoria:Mortui saeculo 4 a.C.n.
Categoria:Bellum Peloponnesiacum